རྒྱ་གར་གྱི་མཁན་པོ་ཛྙཱ་ན་གརྦྷ་དང་།ལོ་ཙྪ་བ་བན་དེ་ཀླུའི་དབང་པོས་བསྒྱུར་བ།རྒྱ་གར་གྱི་མཁན་པོ་བིདྱཱ་ཀ་ར་སིང་ཧ་དང་།ཞུ་ཆེན་གྱི་ལོ་ཙྪ་བ་བན་དེ་དེ་བཙན་དྲས་ཞུས་ཏེ་གཏན་ལ་ཕབ་པ།།
བོད་སྐད་དུ།ཟས་ཀྱི་འཚོ་བ་རྣམ་པར་དག་པ་ཞེས་བྱ་བ་ཐེག་པ་ཆེན་པོའི་མདོ།སངས་རྒྱས་དང་།བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ།།འདི་སྐད་བདག་གིས་ཐོས་པ་དུས་གཅིག་ན།བཅོམ་ལྡན་འདས་འོད་མའི་ཚལ་ན་དགེ་སློང་གི་དགེ་
འདུན་ཆེན་པོ་བརྒྱ་ཕྲག་ཕྱེད་དང་བཅུ་གསུམ་དང་།གཞན་ཡང་དགེ་སློང་བ་དང་།དགེ་སྦྱོང་མ་དང་།དགེ་བསྟེན་པ་དང་།དགེ་བསྙེན་མ་དང་།ལྷ་ཀླུ་སྡེ་བརྒྱད་དང་།བྱང་ཆུབ་སེམས་དཔའ་མང་པོ་དང་ཐབས་ཅིག་ཏུ་བཞུགས་སོ།།དེ་ནས་མཽད་གལ་གྱི་བུ་ཆེན་པོ
འཇུག་པ་ལས་ལངས་ཏེ།བཅོམ་ལྡན་འདས་ལ་ཕྱག་འཚལ་ཏེ་འདི་སྐད་ཅེས་གསོལ་ཏོ།།བཅོམ་ལྡན་འདས་བདག་སྔོན་གྲོང་ཁྱེར་དུ་བསོད་སྙོམས་ལ་མཆིས་པའི་ཤུལ་ལོགས་སུ་མི་གྲངས་ཁྲི་སྟོང་སྙེད་མཆིས་ཏེ།དེ་དག་གི་མགོ་བོ་ནི་རི་བཞིན་དུ་ཆེ།ཁོག་པ
ནིནིརེ་རེརབ་ལྷུན་པོ་ཙམ་འདྲ།མགྲིན་པ་ནི་ཁབ་བཞིན་དུ་ཕྲ།ཕན་ཚུན་བསྐྱོད་ཅིང་མཆི་བ་ན་ཤིང་རྟ་ལྔ་བརྒྱ་ཤིན་ཏུ་འཁྲོལ་བའི་སྒྲ་བྱུང་སྟེ།དེ་ཡང་མི་བཟད་པའི་གཞོབ་ཀྱི་དུད་པ་ཀུན་ནས་འཐུལ་ལོ།།དེ་ཅིའི་དངོས་པོ་ལགས་པ་དང་།ཅི་ལས་གྱུང་པ་བཅོམ

ལྡན་འདས་ཀྱིས་བཀའ་སྩལ་དུ་གསོལ།དེ་ནས་བཅོམ་ལྡན་འདས་ཀྱིས་བཀའ་སྩལ་པ།མཽད་གལ་གྱི་བུ་དེ་དག་ནི་འདྲེ་བཀྲེན་ལྟོགས་པ་ཡིན་ཏེ།སྔོན་འདས་པའི་དུས་ན་མཆོད་སྡོང་བཤིག་པ་དང་།མཆོད་སྟོན་སྦྱར་བ་བཤིག་པས་དེ་ལྟ་བུའི་སྡིག་པ་རྣམ་པར
སྨིན་པ་ཡིན་ནོ།།ཡང་གཅིག་ཏུ་ན་གཞན་གྱི་མཆོད་སྟོན་ཟོས་ནས་ཟ་གཅིག་པར་མ་བྱས་པའི་སྡིག་གི་རྣམ་པར་སྨིན་པ་དེ་ཡིན་ནོ།།མཆོད་སྟོན་ལྷག་མ་ཟ་གཅིག་པར་མི་བྱེད་པ་ལ་མ་བྱིན་ཅིག།ཡོན་བདག་གིས་ལྷག་མ་རྣམས་དགེ་འདུན་ལ་སྤགས་པའི
གསོལ་བབྱོས་ལ་བཟོད་པར་གསོལ་ཅིག།སྤགས་པའི་ཟས་རྣམས་དགེ་འདུན་རྣམས་ཀྱིས་གནང་བ་བྱིན་ཅིག།གནང་བ་མ་བྱིན་ན་དགེ་འདུན་རྣམས་ཀྱང་ལྟུང་བར་འགྱུར་རོ།།དེ་ནས་མཽད་གལ་གྱི་བུས་གསོལ་པ།བཅོམ་ལྡན་འདས་ཀྱིས་བཀའ་སྩལ་པ་ནི
ཡང་དག་པའོ།།ཡོན་བདག་སུ་ཡང་རུང་སྟེ་ཆོས་བཞིན་དུ་བསྡུ་བའི་ཕྱིར་མཆོད་པའི་ཡོ་བྱད་འབྱོར་ཚོགས་ཏེ།ཟས་གཅིག་པར་བྱས་པ་རྣམས་ནི་ཟས་ཀྱི་འཚོ་བ་དང་ལྡན་པར་འགྱུར་རོ།།བཅོམ་ལྡན་འདས་ཀྱིས་བཀའ་སྩལ་པ།ཟ་གཅིག་པར་མ་བྱས
པ་རྣམས་ནི་ཟས་དང་མི་ལྡན་པར་འགྱུར་རོ།།དེ་ལྟར་ན་ཉི་མ་གཅིག་ཟ་གཅིག་པ་ཐུབ་ན་ཉི་མ་དྲུག་ཁྲིར་བསོད་ནམས་དང་བཟའ་བ་རྣམ་པར་འཕེལ་བར་འགྱུར་རོ།།དེ་ལ་དེ་ལྟར་མ་བྱས་པ་རྣམས་ནི་ཉི་མ་ཁྲི་ཕྲག་དྲུག་ཅུར་འདྲེ་ལྟོགས་པར་འགྱུར་རོ།།དེ་ཅིའི
ཕྱིར་ཞེ་ན།དེའི་སྦྱིན་པ་ནི་ཤིན་ཏུ་ལྕི་བ་ཡིན་ཏེ།གཉིས་ན་ལྕགས་ཀྱི་ཐུ་ལུམ་ཟོས་ཀྱང་སླའི།ཡོན་བདག་དད་པ་ཅན་གྱི་ཟས་ནི་ཤིན་ཏུ་བཞུ་བར་དཀའ་སྟེ།ཤིན་ཏུ་ཡུན་རིང་པོར་སྡུག་བསྔལ་བར་འགྱུར་ཏེ།ཚེ་རབས་ཁྲི་ཕྲག་བརྒྱར་འདྲེ་ལྟོགས
པའི་དངོས་པོར་འགྱུར་རོ།།བསོད་ནམས་ཀྱི་ཟས་བྱའོ་ཅོག་ལ་ནན་ཏན་ཆེར་བྱོས་ཤིག།སྣམ་ཕྲག་གམ་ཕུ་རུང་གི་ནང་དུ་ཁྱེར་བར་བྱས་ན་ཚེ་རབས་ལྔ་བརྒྱར་དམྱལ་བར་ལྟུང་སྟེ།ལྕགས་ཀྱི་ཐུ་ལུམ་དམར་པོ་མཆན་ཁུང་གཡོན་པ་ནས་ཐལ་ཏེ་མཚན་

ཁུང་གཡས་པར་ཐལ་ལོ།།ལྷག་མ་མི་བཀུར་བས་བྱོས་ཤིག།ཆུང་ངུ་ན་ཁྲེའི་འབྲུ་གཅིག་ཙམ་ཁྱེར་ན་ཡང་ལྕགས་ཀྱི་འཁོར་ལོ་ཙམ་དུ་འགྱུར་རོ།།དགེ་བསྙེན་གྱིས་ཀྱང་རུང་སྟེ་བསོད་ནམས་ཀྱི་ཟས་སྦྱར་རོ་ཅོག་ལ་ཐོག་མ་ནས་མྱང་བའི
སྤགས་པར་མི་བྱའོ།།དེ་མྱངས་པས་སྦྱར་བ་ཐམས་ཅད་ལྷག་མའི་སྦགས་པ་མི་བྱའོ།།བྱས་པ་དོན་མེད་པར་འགྱུར་རོ།།གཉིས་ན་མ་བྱས་ཀྱང་སླའོ།།དེ་ཅིའི་ཕྱིར་ཞེ་ན།ལྷ་ཐམས་ཅད་མི་དགྱེས་པར་འགྱུར་རོ།།གཉེན་པོ་ཐམས་ཅད་མི་དགའ་བར་འགྱུར།།
རོ།།གང་ཞིག་མྱངས་པ་ཞིག་ཡོད་ན་ཚེ་རབས་ལྔ་ཁྲིར་འདྲི་ལྟོགས་པར་འགྱུར་རོ།།སྡུག་བསྔལ་མི་བཟད་པ་སྣ་ཚོགས་ཀྱང་མྱོང་བར་འགྱུར་རོ།།གང་ཞིག་ཕྱིན་ཆད་བསོད་ནམས་འདོད་པས་ཚུལ་བཞིན་དུ་བསོད་ནམས་ཀྱི་ཟས་གཙང་སྦྲས་བྱེད་པ་དང་།ཤིན།
ཏུ་གུས་པར་སྦྱར་ལ་ལག་པ་ཤིན་ཏུ་དག་པར་བཀྲུས་ནས་ཚོད་མ་ལ་སོགས་པ་དྲོད་བག་ཏུ་སྦྱར་རོ་ཅོག་ཤིན་ཏུ་བཀབ་པ་དང་།རིམ་གྲོ་བསྐྱེད་དེ་དེ་དག་ཀྱང་སྔར་མྱང་བར་མི་བྱའོ།།དེ་ནས་བསོད་ནམས་སུ་གྱུར་ཅིང་ལྷ་ཐམས་ཅད་ཀྱང་དགའ་བར་འགྱུར་རོ།།གཉེན
པོ་ཐམས་ཅད་ཀྱང་དགའ་བར་འགྱུར་རོ།།ལྷ་ལ་སོགས་པ་ཐམས་ཅད་ཀྱིས་སྲུང་ཞིང་བྱིན་གྱིས་རློབ་པར་འགྱུར་ཏེ་ཡང་དག་པར་སྨྲ་བ་ཡིན་ནོ།།བསོད་ནམས་རྣམ་པར་སྨིན་པ་ནི་བྲག་ཅ་དང་གཟུགས་བརྙན་བཞིན་ནོ།།དེ་ལྟར་འདྲེ་བ་ཀྲེན་ལྷོགས་པ་ནི་ཐོག་མ་མི
ལས་གྱུར་ཏེ།ཐོག་མ་ལག་པ་མི་གཙང་བས་དགེ་འདུན་གྱི་ཁ་ཟས་གཙང་མ་ལ་རེག་པ་དང་།བདག་གི་ལག་པ་མི་གཙང་བས་དགེ་འདུན་གྱི་ཁ་ཟས་གཙང་མའི་ནང་དུ་བསྡོགས་སམ།ཟས་གཙང་མའི་ནང་དུ་ཁ་ཟས་མི་གཙང་བ་བསྲེས་ཏེ་དགེ་འདུན་ལ་སྦྱིན་པ
བྱས་པས་ཚེ་རབས་ལྔ་བརྒྱར་འདྲེ་ལྷོགས་པར་ལྟུང་སྟེ།རྟག་ཏུ་མི་གཙང་བ་ཟ་ཞིང་སྣམ་ཕྱི་སར་མི་གཙང་བ་ཟན།རྣམ་ཕྱི་སའི་སྲུངས་མས་ལྕགས་ཀྱི་བེར་ཀས་གདེངས་ཏེ་འདྲེ་ལྟོགས་པ་དེ་རྣམས་ཕྱི་སའི་སར་མི་སྙན་པར་བྱེད་དོ།།མིའི་རྣག་དང་།ཁྲག་དང་།

མཆིལ་སྣབས་དང་།ངར་སྟབས་དང་།ཁྲུད་མ་མི་གཙང་བ་བཙོག་པ་ཟ་ཞིང་མི་གཙང་བསྲུང་ཞིང་བུད་མེད་བུ་བཙས་པའི་ཁྲག་མི་གཙང་བ་འཛག་པ་ཟ་བར་འགྱུར་རོ།།དེ་ནས་ཚེ་རབས་ཁྲི་ཕྲག་ལྔ་བརྒྱར་ཁྱི་དང་ཕག་པ་དང་།སྦྱར་བ་ལ་སོགས་པའི་ལུས་སུ་གྱུར།
ནས་རྟག་པར་མནམ་ཞིང་བཙོག་པ་དང་མི་གཙང་བ་ཟ་བར་འགྱུར་ཏེ།།དེ་ལྟ་བུའི་སྡུག་བསྔལ་བསྐལ་པ་གྲངས་ཁྲི་སྟོང་དུ་མྱོང་སྟེ་ཐར་པའི་དུས་མེད་དོ།།དམ་པར་ཐར་པར་དཀའོ།།ཤིན་ཏུ་མི་ཟད་པ་ཡང་བརྗོད་ཀྱིས་མི་ལང་ངོ་།།གལ་ཏེ་ལག་པ་ཕོ་མཚན་ལ།
རེག་གམ།ལག་པ་མོ་མཚན་ལ་རེག་གམ།ལག་པ་མི་གཙང་བས་དགེ་འདུན་གྱི་ཁ་ཟས་གཙང་མ་ལ་རེག་གམ།དགེ་འདུན་གྱི་ཁ་ཟས་ལ་མི་གཙང་བ་ནང་དུ་བཅུག་གམ།མི་གཙང་བའི་ཟས་དགེ་འདུན་ཟར་བཅུག་ན་དེ་ལྟ་བུའི་སྡིག་པ་རྣམ་པར་སྨིན་པ་ནི་ཐམས་
ཅད་མི་གནད་ཀྱི་རིམས་ཀྱིས་བཏབ་པ་དང་སྡིག་པར་མི་ཤེས་པའོ།།ཕྱིན་ཆད་དགེ་འདུན་གྱི་ཁ་ཟས་གཙང་བར་བྱས་པ་དང་།ལག་པ་གཙང་མས་དགེ་འདུན་གྱི་ཁ་ཟས་ཀྱི་སྤྱོད་ལ་བཟུང་བ་དང་།ལག་པ་གཙང་མས་ཁྲེ་འབྲས་བ་ཀྲུབ་དང་།ཁ་ཟས་གཙང་མ་སྦྱིན་པ
བྱས་པ་ནི་བསོད་ནམས་བསམ་གྱིས་མི་ཁྱབ་པ་ཐོབ་པར་འགྱུར་རོ།།ཕྱིན་ཆད་འདི་ཡོངས་སུ་གྲགས་པ་དང་།མྱུར་བུའི་ཡིད་ཀྱིས་ཟུང་ཤིག།འཚོ་བ་རྣམ་པར་དག་པའི་མདོ་རྫོགས་སོ།།